10. ΝΟΜΟΘΕΤ. ΔΙΑΤΑΓΜΑ υπ’ αριθ. 3335 της 28/31 Αυγ. 1955 Περί απαλλαγής των Δικτύων Σ.Ε.Κ., Σ.Π.Α.Π., Σ.Β.Δ.Ε., Σ.Θ. και Κ.Ε.Τ.Θ. της υποχρεώσεως καταβολής εισφοράς υπέρ του Ταμείου Προνοίας Βενζίνης κλπ. Άρθρ.1.-Οι Σ.Ε.Κ. και τα λοιπά υπό Κρατικήν εκμετάλλευσιν τελούντα Σιδηροδρομικά και Τροχιοδρομικά Δίκτυα Σ.Π.Α.Π., Σ.Β.Δ.Ε. Σ.Θ, Σ.Γ.Ε. και Κ.Ε.Τ.Θ. (Κρατική Εκμετάλλευσις Τροχιοδρόμων Θεσσαλονίκης), δεν υπάγονται εις τας διατάξεις του Α.Ν. 1606/1939 «περί ιδρύσεως Ταμείου Προνοίας και Κοινής Διανομής Πωλητών Βενζίνης κλπ.», ως ούτος ετροποποιήθη ή συνεπληρώθη μεταγενεστέρως, δια τας από της ισχύος των διατάξεων τούτων διατεθείσας και διατιθεμένας εφεξής ποσότητας βενζίνης, πετρελαίου και λοιπών πετρελαιοειδών. Σελ. 102(γ) 102-10 Εισφοραί καταβληθείσαι υπό των ως άνω δικτύων υπέρ του Ταμείου Προνοίας και κοινής διανομής πωλητών βενζίνης κλπ. δεν αναζητούνται. Άρθρ.2.-Η εις την εσωτερικήν υπηρεσίαν των σιδηροδρομικών δικτύων μετάταξις των συμφώνως προς τας διατάξεις του άρθρ. 57 του Γενικού Κανονισμού Προσωπικού Εξωτερικής Υπηρεσίας των εν Ελλάδι ατμηλάτων σιδηροδρόμων, ως ετροποποιήθη δια του από 29.8.1944 Δ/τος, και του Νόμ. 1490/1944, ως ετροποποιήθη δια της υπ’ αριθ. 300/1946 Πράξεως του Υπουργικού Συμβουλίου και 2114/1952, εις την Κεντρικήν υπηρεσίαν των δικτύων ή την Γενικήν Διεύθυνσιν Μεταφορών του Υπουργείου Συγκοινωνιών και Δημοσίων Έργων, αποσπωμένων ή μετατιθεμένων προσωρινώς υπαλλήλων της εξωτερικής υπηρεσίας των σιδηροδρομικών δικτύων, ενεργείται δι’ αποφάσεως του Υπουργού των Συγκοινωνιών και Δημοσίων Έργων και εις βαθμόν αντιστοιχούντα προς τας συνολικάς αποδοχάς του μετατασσομένου εις την εσωτερικήν υπηρεσίαν.  «1.Η αληθής έννοια του άρθρ. 2 του Ν.Δ/τος υπ’ αριθ. 3335/55 είναι ότι η διάταξις του άρθρου τούτου αφορά όλους τους από 1ης Ιουν. 1954 μέχρι 1ης Οκτ. 1955 μεταταγέντας δυνάμει αποφάσεως του Διοικητικού συμβουλίου υπαλλήλους των εν Ελλάδι ατμηλάτων σιδηροδρόμων εκ της εξωτερικής εις την εσωτερικήν υπηρεσίαν, ασχέτως εάν προ της μετατάξεώς των δεν ετέλουν εν αποσπάσει ή μεταθέσει εις Κεντρικήν Υπηρεσίαν των Δικτύων ή την Γενικήν Διεύθυνσιν Μεταφορών του Υπουργείου Συγκοινωνιών και Δημοσίων Έργων. 2.Ούτοι όθεν εντάσσονται αυτοδικαίως εις βαθμόν αντιστοιχούντα προς τας συνολικάς αποδοχάς των αφ’ ης ημέρας εγένετο η μετάταξις εκάστου. 3.Η διάταξις του άρθρ. 2 του Ν.Δ. 3335/55 και αι διατάξεις του άρθρ. 5 του παρόντος Ν.Δ/τος καταργούνται αυτοδικαίως και αποβάλλουν πάσαν ισχύν δύο μήνας μετά την δημοσίευσιν αυτού εις την Εφημερίδα της Κυβερνήσεως, μη επιτρεπομένης πάντως από τούδε και εφεξής νέας μετατάξεως Προσωπικού Εξωτερικής Υπηρεσίας εις την Εσωτερικήν τοιαύτην, κατά την διαδικασίαν του καταργουμένου άρθρ. 2 του Ν.Δ. 3335/55 (Άρθρ.5 Ν.Δ. 3741/1957, Τόμ. 15Α σελ. 578,16). 21.Β.ω.9-10 Διάφορες Διατάξεις 